मार्केट तैयार करने में देरी, मूवेबल रेहड़ियों को पहले मिलेंगे लाइसेंस
निगम की दुकानें खरीदने के लिए कोई तैयार नहीं, 210 दुकानों में से अब तक 3 के ही कस्टमर मिले
स्ट्रीटवेंडिंग प्लान के लिए पहले फेस में मूवेबल वेंडर्स को लाइसेंस जारी होंगे। पक्की मार्केट के लिए जगह तय करने में समय लग रहा है। स्ट्रीट वेंडिंग कंसल्टेंट कंपनी ने मार्केट के लिए 5 नाम सुझाए हैं लेकिन इन जगहों पर मॉडल मार्किट बनाने में समय लगेगा।
बस स्टैंड फ्लाइओवर, कपूरथला रोड, डीएवी फ्लाईओवर, मकसूदां फ्लाईआेवर के नीचे और फोकल प्वाइंट के पास जगह तय कह गई हैं। बीएंडआर डिपार्टमेंट यहां मार्केट तैयार करवाएगा। इसके लिए डीपीआर बनेंगी और टेंडर लगाए जाएंगे। स्ट्रीट वेंडिंग प्रोजेक्ट करीब एक साल से प्लानिंग प्रोसेस में ही फंसा है। स्ट्रीट वेंडिंग प्रोजेक्ट के कंसलटेंट के सर्वे में 12 हजार वेंडर्स रजिस्टर्ड हुए हैं। इन सभी के स्मार्ट कार्ड बनाए जा चुके हैं लेकिन वेंडर्स को जारी नहीं किए गए हैं।
नेशनल अर्बन लाइवलीहुड मिशन के डायरेक्टर ने नगर निगम को निर्देश दिए हैं कि जब तक रेहड़ी मार्केट के लिए जगह नहीं मिलती है तब तक उन रेहडिय़ों को लाइसेंस जारी किए जाएं जो एक तय एरिया में आ-जा सकती हैं। नगर निगम के तहबाजारी विभाग के सुपरिटेंडेंट हरजोत सिंह ने बताया कि लाइसेंस जारी करने के लिए 11 मार्च को चुनाव नतीजे आने के बाद प्रक्रिया शुरु की जा सकती है। किस सड़क पर कितने रेहड़ी वाले हो सकते हैं यह भी तय किया जाएगा। सड़कों की चौड़ाई भी लाइंसेस जारी करने के लिए मापदंड है। कम चौड़ी सड़क पर रेहडिय़ां चलने के अनुमति नहीं होगी।
जालंधर | नगरनिगम ने लीज पर दी प्रॉपर्टी किराएदारों को ही बेचने का निर्णय लिया था लेकिन प्रॉपर्टी के खरीददार सामने नहीं रहे हैं। निगम ने 210 दुकानों और कमर्शियल जगहों को लीज धारकों को ही बेचने का निर्णय लिया है लेकिन अब तक सिर्फ 3 लोगों ने दुकानें खरीदने के लिए आवेदन दिया है। निगम 14 मार्च तक आवेदन लेगा। आवेदन लेने का काम काफी दिन से जारी है। जो दुकानें बेची जानी हैं उनके रेट तय करने के लिए नियम तय किए हैं। दुकानों के रेट मार्केट रेट से काफी कम हैं। तहबाजारी विभाग के सुपरिटेडेंट हरजोत सिंह ने बताया कि शहीद भगत सिंह चौक की दुकानों में से एक दुकान और बलटर्न पार्क की दो दुकानों के लीज धारकों ने दुकान खरीदने के लिए आवेदन किया है। उन्होंने कहा कि दुकान खरीदने का आवेदन करने वाले के लिए सबसे जरूरी है कि वह कम से कम 20 साल से दुकान में काम कर रहा हो और उसके पास इसका पूरा रिकार्ड हो। निगम जो प्रापर्टी बेचना चाहता है उसमें पैट्रोल पंप की जमीन ओर अन्य जगह भी शामिल हैं। लीज धारक दुकानें खरीदने के इच्छुक नजर नहीं रहे हैं क्योंकि दुकानों के साथ छत नहीं दी जा रही है। दुकानदार लाखों रुपए की दुकान खरीदने की बजाए नामात्र किराए पर ही रहना चाहते हैं।
hin_Deva hin_Deva hin_Deva hin_Deva hin_Deva hin_Deva